ทํา หวยรัฐ ขายอาเซียน
บอร์ดเสนอวางทั่วเออีซี,บอร์ดกองสลากไอเดียบรรเจิด วางแผนทำสลากเออีซี ให้กองสลากไปศึกษาวิธี หวังวางขายให้กับประเทศที่เป็นสมาชิกอาเซียนโดยมีรางวัลแจ็กพอตล่อใจ เหมือนประเทศสหรัฐอเมริกา รายได้จากการขายจะเก็บไว้ช่วยเหลือผู้ประสบภัยในกลุ่มประเทศสมาชิก พร้อมเตรียมตัดสิทธิ์ผู้ค้าสลากตัวปลอมที่มีอยู่ประมาณ 70,000 รายทั่วประเทศ นอกจากนี้ยังแจ้งให้คอหวยได้เฮ เพราะจะพิมพ์สลากเพิ่มอีก 20 ล้านฉบับ ในงวดวันที่ 16 กุมภาพันธ์นี้ เพื่อแก้ปัญหาขายสลากเกินราคาอีกด้วย,บอร์ดกองสลากสั่งศึกษาออกหวยเออีซี จะทำเหมือนหวยลอตโตของต่างประเทศ มีรางวัลแจ็กพอต วางจำหน่ายให้ทุกประเทศสมาชิก พร้อมเห็นชอบพิมพ์สลากเพิ่ม 20 ล้านฉบับเริ่มงวดวันที่ 16 ก.พ.นี้ เปิดเผยขึ้น เมื่อวันที่ 22 ม.ค.ที่สำนักงานสลากกินแบ่งรัฐบาล ถนนราชดำเนิน พล.ท.อภิรัชต์ คงสมพงษ์ ประธานกรรมการ (บอร์ด) สำนักงานสลากกินแบ่งรัฐบาล เปิดเผยภายหลังประชุมบอร์ดฯว่า การหารือในที่ประชุม ได้เห็นชอบให้สำนักงานสลากฯ ดำเนินการแก้ไข พ.ร.บ.สำนักงานสลากกินแบ่งรัฐบาล พ.ศ.2517 ใน 2 เรื่องคือ 1.การดำเนินคดีกับผู้ค้าสลากเกินราคา จากปัจจุบันสำนักงานสลากฯ บังคับใช้ตามประกาศมาตรา 44 ของ คสช.ให้เปลี่ยนเป็นพ.ร.บ.โดยมีโทษปรับ 10,000 บาท จำคุก 1 เดือน หรือทั้งจำทั้งปรับ และ 2.เห็นชอบให้สำนักงานสลากฯ ไปศึกษาออกผลิตภัณฑ์ใหม่ ซึ่งขณะนี้มีหนึ่งทางเลือกคือ การออกสลากเออีซี หรือสลากประชาคมเศรษฐกิจอาเซียน เนื่องจากปัจจุบันสลากกินแบ่งรัฐบาลของไทย มีวางจำหน่ายในหลายประเทศเพื่อนบ้าน จึงสั่งให้ไปศึกษาแนวทางเพิ่มเติมว่า จะสามารถออกสลากเออีซีได้หรือไม่, ,ในหลักการแล้ว เราต้องการออกสลากที่เป็นผลิตภัณฑ์ใหม่ ไม่ใช่สลากใบๆ อย่างในปัจจุบัน โดยจะมีการนำเทคโนโลยีมาใช้ เช่น ระบบออนไลน์ เป็นต้น โดยสลากชนิดใหม่นี้ จะมีลักษณะเป็นสลากลอตโต คือมีรางวัลใหญ่เป็นแจ็กพอตเหมือนในสหรัฐฯ และยุโรป แต่ต้องถูกหมายเลขทั้ง 6 หรือ 7 หลัก ส่วนรายละเอียดทั้งหมดขึ้นอยู่กับการศึกษาของสำนักงานสลากฯ โดยผมได้แนะนำว่า หากเป็นสลากเออีซีแล้ว จะต้องมีขายในทุกประเทศที่เป็นสมาชิกเออีซี โดยจะนำรายได้มาช่วยเหลือผู้ประสบภัย หรือภัยพิบัติที่เกิดขึ้นกับประเทศสมาชิกเออีซี,พล.ท.อภิรัชต์กล่าวว่า เรื่องสลากเออีซี ที่บอร์ดมีมติให้ดำเนินการนั้น เป็นแผนงานบันได 3 ขั้นที่ตนวางแผนเอาไว้ โดยระยะแรก คือ 3 เดือนแรกที่เข้านั่งในตำแหน่งประธานบอร์ด จะลดราคาสลากลงมาไม่ให้เกินคู่ละ 80 บาท ระยะที่ 2 ดำเนินการคุมราคาสลากไม่ให้เกินคู่ละ 80 บาท อย่างยั่งยืน และจัดระเบียบผู้ค้าสลาก และระยะที่ 3 คือ การแก้ไขกฎหมายสำนักงานสลากให้แล้วเสร็จ,พล.ต.ฉลองรัฐ นาคอาทิตย์ ผู้อำนวยการสำนักงานสลากฯ กล่าวว่า นอกจากบอร์ดจะมีมติเรื่องการแก้ไขกฎหมายสำนักงานสลากแล้ว บอร์ด ยังเห็นชอบแนวทางแก้ไขปัญหาการจำหน่ายสลากเกินราคาเพิ่มเติม โดยจะพิมพ์สลากเพิ่ม 10 ล้านฉบับคู่ หรือ 20 ล้านฉบับ ในงวดวันที่ 16 ก.พ.นี้ โดยให้สลากที่พิมพ์เพิ่มนำไปขายตรงให้แก่ผู้ค้าที่จะซื้อผ่านระบบเอทีเอ็ม และเน็ตแบงก์ ครั้งที่ 9 ในวันที่ 3 ก.พ.นี้,นอกจากนี้ บอร์ดยังเห็นชอบให้ยุติการขึ้นทะเบียนผู้ค้าสลาก เมื่อวันที่ 19 ม.ค.ที่ผ่านมา มีผู้ค้า สลากและประชาชนที่สนใจขึ้นทะเบียนทั้งหมด 170,000 ราย และปรับระยะเวลาการซื้อตรง จาก 08.00 น. เป็นเวลา 08.15 น. เพื่อให้ระยะเวลาของ การซื้อตรงกับจองซื้ออยู่ใกล้กัน โดยจองซื้อจะเปิดระบบเวลา 08.30 น. ที่เคาน์เตอร์สาขาของธนาคารกรุงไทย,บอร์ดสลากยังได้รับรายงานการจับกุมผู้ค้าสลากเกินราคาจำนวน 27 ราย มี 2 รายที่สำนักงานสลากลงโทษอย่างรุนแรงคือ ทั้งจำและปรับ เนื่องจากมีพฤติกรรมขายสลากเกินราคา โดยขายสลากในราคาคู่ละ 81-82 บาท และยังมีพฤติกรรมรับซื้อสลากจากผู้ที่มีโควตาในราคาคู่ละ 77-78 บาท ซึ่งเป็นต้นเหตุของการปั่นราคาสลากให้แพงขึ้น,พล.ต.ฉลองรัฐกล่าวต่อว่า จากนี้ไปสำนักงานสลากฯ จะดำเนินคดีกับผู้ค้าสลากที่ได้รับโควตาแต่ไม่จำหน่ายสลากเอง เพื่อหวังผลกำไรจากส่วนต่างของราคา โดยสำนักงานสลากฯจะลงสำรวจแผงสลากทั่วประเทศ และขึ้นทะเบียนผู้ค้าสลากใหม่อีกครั้ง หลังจากที่ยุติการขึ้นทะเบียนเมื่อวันที่ 19 ม.ค.ที่ผ่านมา หากสลากที่ขายอยู่บนแผงไม่ใช่สลากของผู้ค้าสลากตัวจริง สำนักงานสลากฯ จะยกเลิกสิทธิ์ในการซื้อตรงและจองซื้อทั้งหมด เพราะถือว่าไม่ใช่ผู้ค้าสลากตัวจริง โดยคาดว่าสำนักงานสลากฯ จะตัดสิทธิ์ผู้ค้าสลากตัวปลอมได้ประมาณ 70,000 คน ในอีก 2-3 เดือนข้างหน้า ซึ่งจะทำให้ผู้ค้าที่ขึ้นทะเบียนและเป็นผู้ค้าสลากตัวจริงเหลืออยู่ในระบบไม่เกิน 100,000 คน จากทั้งหมดที่มีอยู่ 170,000 คน
บอร์ดกองสลากไอเดียบรรเจิด วางแผนทำสลากเออีซี ให้กองสลากไปศึกษาวิธี หวังวางขายให้กับประเทศที่เป็นสมาชิกอาเซียนโดยมีรางวัลแจ็กพอตล่อใจ เหมือนประเทศสหรัฐอเมริกา 
ข่าวหน้า1,บอร์ดกองสลาก,สลากเออีซี,วางขาย,สมาชิกอาเซียน,รางวัลแจ็กพอต,รายได้,ผู้ค้าสลากตัวปลอม,ออกหวย,ข่าว,ไทยรัฐฉบับพิมพ์